12. ข้อมูลอื่นที่เกี่ยวข้อง

เกียรติประวัติ

จากความพยายามอย่างต่อเนื่องของบริษัท อาปิโก ไฮเทค จำกัด (มหาชน)
ก่อให้เกิดการปรับปรุงอย่างต่อเนื่องและความเป็นเลิศในด้านการผลิต
บริษัทได้รับรางวัลผู้นำในด้านการผลิตแบบโตโยต้าในปี 2550 และ 2551 ต่อเนื่องจากที่บริษัทฯ
เคยได้รับรางวัลชนะเลิศการแข่งขันการปรับปรุงระบบการผลิตแบบโตโยต้านี้ถึง 3 ปีติดต่อกัน (ปี
2547, ปี 2548 และปี 2549) บริษัทจึงได้รับมอบหมายจากบริษัท โตโยต้า มอเตอร์
(ประเทศไทย) จำกัด ในการฝึกอบรมผู้ส่งมอบรายอื่น ๆ ของบริษัท โตโยต้า มอเตอร์
(ประเทศไทย) จำกัด
อีกทั้งยังได้รับมอบหมายให้เป็นหนึ่งในบริษัทชั้นนำของประเทศไทยภายใต้โครงการพัฒนาบุคลากรในอุตสาหกรรมยานยนต์
(AHRDP) โดยความร่วมมือระหว่างประเทศไทยและญี่ปุ่น
เพื่อพัฒนาวิทยากรที่ปรึกษาในด้านระบบการผลิตแบบโตโยต้า หรือ Toyota Production System
(TPS) ซึ่งวิทยากรที่ปรึกษาของบริษัทอาปิโก ไฮเทค จำกัด (มหาชน)
จะได้รับมอบหมายให้เป็นผู้เผยแพร่ความรู้ที่ได้รับจากการอบรมในโครงการฯทั้งในภาคทฤษฎีและปฏิบัติในการดำเนินกิจกรรม
TPS เพื่อนำไปถ่ายทอดบริษัทผู้ส่งมอบขนาดกลางและขนาดย่อมอีก 12 บริษัท นอกจากนี้บริษัทฯ
ยังได้รับมอบหมายจากทางบริษัท ออโต้อัลลายแอนซ์ (ประเทศไทย)ให้เป็นผู้ฝึกอบรมผู้ส่งมอบรายอื่น
ๆ อีก 3 บริษัท ในโครงการพัฒนาเพื่อเพิ่มผลผลิต หรือ All AAT group Best Corporate
(A-ABC)

จากความพยายามอย่างต่อเนื่องเพื่อการปรับปรุงและพัฒนาในด้านคุณภาพ, ต้นทุน,
และการส่งมอบของบริษัท อาปิโก อมตะ จำกัด
บริษัทได้รับรางวัลผู้ส่งมอบที่มีการพัฒนาในด้านคุณภาพ, ต้นทุน, และการส่งมอบยอดเยี่ยมแห่งปี
2551 จากบริษัท อีซูซุ มอเตอร์ (ประเทศไทย) จำกัด

อาปิโก มีความมุ่งมั่นที่จะแสดงศักยภาพอย่างสูงสุด เพื่อให้ผลงานมีความโดดเด่น
รวมไปถึงการให้คำมั่นสัญญาที่จะอนุรักษ์สิ่งแวดล้อม ทั้งในสถานที่ทำงานและสภาพแวดล้อมโดยรอบ
และยังเป็นการยืนยันถึงระบบควบคุมคุณภาพและสิ่งแวดล้อมที่ได้มาตรฐานในระดับสูงสุด
บริษัทได้รับการรับรองระบบคุณภาพมาตรฐาน ISO/TS 16949, ระบบจัดการสิ่งแวดล้อม
ISO14001 และได้รับโล่ห์ Q1 จากบริษัท ออโต้อัลลายแอนซ์ (ประเทศไทย) จำกัด
เพื่อรับรองการเป็นผู้ส่งมอบผู้มีมาตรฐานระดับโลก

อาปิโก ยังได้รับรางวัลจากสถาบัน Frost & Sullivan ในปี 2551 ถึง 2 รางวัลได้แก่
ผู้ผลิตชิ้นส่วนยานยนต์ยอดเยี่ยมแห่งปี และผู้ผลิตซอฟท์แวร์ระบบนำร่องเดินทางแห่งปี

เพื่อที่จะบรรลุสู่มาตรฐานสูงสุด อาปิโก ได้นำระบบ Oracle ERP มาใช้เมื่อวันที่ 4 กันยายน
2549 ซึ่งใช้เวลามากกว่า 2 ปีในการพัฒนาระบบ ก่อนนำมาใช้ในการปฏิบัติงานจริง
ระบบนี้จะช่วยในการบริหารการส่งมอบผลิตภัณฑ์ ยิ่งไปกว่านั้น อาปิโก
คือบริษัทแรกในประเทศไทยที่ใช้ระบบ Oracle ERP ประยุกต์ใช้กับระบบการผลิตแบบ Lean
ซึ่งจะช่วยให้บริษัทฯ สามารถลดปริมาณของเสีย
และลดความเสี่ยงที่อาจเกิดขึ้นในระหว่างการส่งมอบ เพื่อให้การผลิตมีประสิทธิภาพ
และเพื่อผลประโยชน์สูงสุดของลูกค้า ซึ่งระบบได้ถูกพัฒนา และขยายผลต่อเนื่องไปยังบริษัทในเครือ
เริ่มต้นที่ บริษัท อาปิโก ไฮเทค พาร์ทส์ จำกัด ในปี 2550 และบริษัท อาปิโก ฟอร์จจิ้ง จำกัด
(มหาชน) ในปี 2551 โดยหน่วยงาน Super Users ของทางบริษัทฯ
และสามารถเริ่มใช้จริงได้ทั้งระบบในเดือนมกราคม ปี2551 และในเดือนมกราคม ปี2552
ตามลำดับ

กิจกรรมอื่น ๆ ในบริษัทฯ

  - หลักสำคัญในการดำเนินธุรกิจ (S,Q,D,C,E,M) หลักสำคัญในการดำเนินธุรกิจของอาปิโก คือ
  การผลิต และบริษัทฯ มีเป้าหมายที่จะเป็นผู้ผลิตที่ยอดเยี่ยม
  โดยเราจะยึดหลักในการดำเนินธุรกิจเพื่อให้บรรลุเป้าหมายดังกล่าว คือ Safety –
  ความปลอดภัย - ไม่มีอุบัติเหตุ, Quality - คุณภาพดี 100%, Delivery - การส่งมอบ –
  อิเล็กทรอนิคส์คัมบัง (การจัดส่งตรงเวลา), Cost - ราคา – แข่งขันได้, Engineering –
  วิศวกรรม - ใช้ระบบคอมพิวเตอร์เข้ามาช่วย รวมทั้ง Simultaneous engineering
  Management, การบริหาร-นำระบบ Toyota Production System และ ERP Oracle
  (ระบบบริหารการผลิตแบบครบวงจร) มาใช้

  - บริการแบบ One Stop ในอุตสาหกรรมยานยนต์
  อาปิโกได้ขยายธุรกิจให้มีผลิตภัณฑ์หลายประเภทออกสู่ตลาด
  โดยร่วมมือกับหุ้นส่วนทางด้านเทคนิคที่มีชื่อเสียงระดับโลก ในขณะนี้ผลิตภัณฑ์ของเราประกอบด้วย
  ชิ้นส่วนรถยนต์, แม่พิมพ์ และอุปกรณ์จับยึด ดังนั้นอาปิโกสามารถเป็นผู้ให้บริการแบบ 0ne Stop
  ให้แก่ลูกค้า OEM รายใหญ่ได้

- หุ้นส่วนทางเทคนิค
ความก้าวหน้าทางเทคนิคอย่างต่อเนื่องทำให้ลูกค้าไว้วางใจในคุณภาพของผลิตภัณฑ์ของบริษัทฯ ได้
บริษัทฯ
ได้รับความร่วมมือและช่วยเหลือทางเทคนิคจากบริษัทชั้นนำในอุตสาหกรรมยานยนต์ในระดับโลก
ได้แก่ Keylex Corp. ผู้ผลิตถังน้ำมันรถยนต์, EDSCHA Company ผู้ผลิตชิ้นส่วนยึดรั้งประตูรถยนต์
และบานพับประตูรถยนต์ และชุดเบรกมือรถยนต์, Siemens VDO
ผู้ผลิตอุปกรณ์ตรวจวัดระดับน้ำมันเชื้อเพลิงของรถยนต์, Kautex ผู้ผลิตถังน้ำมันพลาสติก, Magna
Closure ผู้ผลิตชุดอุปกรณ์เลื่อนกระจกประตูรถยนต์, Webasto ผู้ผลิต Sunroof และ Mitsuike
ผู้ผลิตชิ้นส่วนตัวถังรถยนต์
หุ้นส่วนเหล่านี้ช่วยเสริมให้อาปิโกเป็นบริษัทชั้นนำในด้านเทคโนโลยีระดับโลก
และการถ่ายทอดเทคนิคการผลิตอีกด้วย

  - ทรัพยากรบุคคล การฝึกอบรม และการพัฒนา

  - บริษัทฯ
  ให้ความสำคัญกับการพัฒนาทรัพยากรบุคคลโดยการส่งพนักงานไปฝึกอบรมงานในต่างประเทศมากกว่า
  1,000 man - days ในปี 2551 นอกจากนี้พนักงานของบริษัทฯ
  ได้เข้าร่วมการอบรมหลักสูตรต่างๆ เฉลี่ย 25 ชั่วโมง / คน / ปี

  -บริษัทฯ ได้จัดการอบรม “คุณลักษณะ 7 ประการของผู้นำที่มีประสิทธิภาพ “

  -บริษัทฯ ได้จัดการฝึกอบรมให้แก่ บริษัทในเครือของโปรตอน มาเลเซีย (บริษัทโปรตอน มิยาซุ)
  ในเรื่อง ระบบ Pull (ซึ่งเป็นส่วนหนึ่งของระบบการผลิตแบบโตโยต้า)